K: Mis puutub muusikasse, siis seal leidus üllatavalt palju lihtsalt häid laule: nii et kui vaataja tausta ei tea ja ehk sellest ei huvitugi, saab ta sealt siiski kätte portsu ajatut muusikat, mida ei olegi vaja defineerida. See on äärmiselt üles  tõstev, musikaalne, võimsa sisemise energiaga kaasahaarav muusika. Kui keegi tahab siiski ka süveneda, saab analüüsida näiteks filmis kooseksisteerivat stiilide segu: seal on nii samba-põhjasid, orkesteeritud instrumentaali, selget biitbändi kui ka võimast vokaalkvartetti. Ka kõike seda tasub tähele panna, sest iga konkursilugu on kokku pandud erinevatest koostisosadest. Lisaks on "Üks õhtu…" väga hea sissejuhatus, tutvumaks Brasiilia muusika võtmetegelastega, kes defineerisid sealset muusikat järgmised  paarkümmend aastat ja teevad seda siiamaani.